CELEX: C2006/086/16
Language: et
Date: 2006-04-08 00:00:00
Title: Euroopa Kohtu (neljas koda)  26. jaanuari 2006.  aasta otsus kohtuasjas C-2/05 (Arbeidshof te Brussel'i eelotsusetaotlus): Rijksdienst voor Sociale Zekerheid versus Herbosch Kiere NV (Võõrtöötajate sotsiaalkindlustus — Kohaldatava õiguse kindlaksmääramine — Teise liikmesriiki lähetatud töötajad — E 101 tunnistuse kehtivus)

8.4.2006   
            
            
               ET
            
            
               Euroopa Liidu Teataja
            
            
               C 86/9
            
         
      EUROOPA KOHTU
   
   (neljas koda)
   26. jaanuari 2006. aasta otsus
   kohtuasjas C-2/05 (Arbeidshof te Brussel'i eelotsusetaotlus): Rijksdienst voor Sociale Zekerheid versus Herbosch Kiere NV (1)
   
   (Võõrtöötajate sotsiaalkindlustus - Kohaldatava õiguse kindlaksmääramine - Teise liikmesriiki lähetatud töötajad - E 101 tunnistuse kehtivus)
   (2006/C 86/16)
   Kohtumenetluse keel: hollandi
   Kohtuasjas C-2/05, mille esemeks on EÜ artikli 234 alusel Arbeidshof te Brussel'i (Belgia) 23. detsembri 2004. aasta otsusega esitatud eelotsusetaotlus, mis saabus Euroopa Kohtusse 5. jaanuaril 2005, menetluses Rijksdienst voor Sociale Zekerheid v. Herbosch Kiere NV, tegi Euroopa Kohus (neljas koda), koosseisus: neljanda koja esimehe ülesannetes N. Colneric, kohtunikud J. N. Cunha Rodrigues ja K. Lenaerts; kohtujurist D. Ruiz-Jarabo Colomer, kohtusekretär R. Grass, 26. jaanuaril 2006 otsuse, mille resolutiivosa on järgmine:
   Niikaua kui nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord — nõukogu 2. juuni 1983. aasta määrusega (EMÜ) nr 2001/83 muudetud ja täiendatud versioonis, mida on muudetud nõukogu 25. juuni 1991. aasta määrusega (EMÜ) nr 2195/91 — artikli 11 lõike 1 punkti a alusel välja antud E 101 tunnistust ei ole tunnistuse väljastanud liikmesriigi asutuste poolt tagasi võetud või kehtetuks tunnistatud, on see siduv selle liikmesriigi pädevatele asutustele ja kohtutele, kuhu töötajad lähetati. Järelikult ei saa vastuvõtva liikmesriigi kohus kontrollida E 101 tunnistuse kehtivust osas, mis puudutab tunnistuse väljastamise aluseks olnud asjaolude hindamist, eelkõige liikmesriigis asukohta omava ettevõtja ja selle ettevõtja poolt mõne teise liikmesriigi territooriumile lähetatud töötajate vahelise otsese suhte olemasolu töötajate lähetusperioodi kestel 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes — määrusega (EMÜ) nr 2001/83 muudetud ja täiendatud versioonis, mida on muudetud määrusega (EMÜ) nr 2195/91 — artikli 14 lõike 1 punkti a mõttes koostoimes võõrtööliste sotsiaalkindlustuse halduskomisjoni 17. oktoobri 1985. aasta otsuse nr 128, mis käsitleb määruse nr 1408/71 artikli 14 lõike 1 punkti a ning artikli 14b lõike 1 kohaldamist, punktiga 1.
   
      (1)  ELT C 82, 2.4.2005.